burgasdotpro/wikipedia huggingface dataset:
Bogardusova škála sociálnej vzdialenosti

Bogardusova škála sociálnej vzdialenosti (iné názvy: Bogardusova škála sociálneho dištancu, Bogardusova škála sociálnej dištancie, Bogardusova stupnica sociálnej vzdialenosti) je stupnica na meranie rasizmu a iných etnických predsudkov, ktorú vytvoril Emory S. Bogardus začiatkom 20. storočia.
V podstate sa skladá zo znakov, ktoré majú ukázať, akú ,sociálnu vzdialenosť" respondenti pociťujú medzi sebou a inými skupinami. Odpovede ukazujú, ako blízky kontakt a aký vzťah s členmi týchto skupín by respondent toleroval či akceptoval.
Respondent dostane zoznam sociálnych skupín a u každej skupiny musí označiť niekoľko výrokov. Napríklad:
Výsledky škály sa potom používajú na identifikáciu rôznych predsudkov. Dá sa ale domnievať, že vďaka skresleniu odpovedí a vzrastajúcemu povedomiu o nebezpečnosti bigotizmu je užitočnosť tejto škály v súčasnosti nižšia než v dobe, kedy bola vytvorená.
Draguni

Draguni (gr. Δραγούνι - transliterácia Dragouni, transkripcia Draguni) je malá dedina v štvrti Doliana, v obci Voreia Kynuria, v krajskej jednotke Arkadia, v kraji Peloponéz, v neformálnom regióne Tsakonia.
V staroveku tadiaľto viedla cesta spájajúca Spartu a Tegeu. V roku 1821 počas vojny za nezávislosť sa tu odohral boj medzi Grékmi a Turkami. Máme správy, že počas 17.-18. stor. niekoľko miestnych rodín emigrovalo do Rakúskej monarchie, aj na Slovensko - hlavne do oblasti Komjatíc. 
Okolo dediny sa nachádzajú platanové háje a čisté potoky. V Draguni sa nachádza mnoho taverien. Najznámejšia oslava je 8. septembra, na sviatok Theotoku (Panny Márie), kedy sa tu konajú veľké oslavy.
With the Beatles

With the Beatles je druhý štúdiový album britskej rockovej skupiny The Beatles, ktorý 23. novembra 1963 (v deň zavraždenia amerického prezidenta J. F. Kennedyho) vydalo hudobné vydavateľstvo Parlophone. Album bol nahrávaný štyri mesiace po predchádzajúcim albumom "Please Please Me". Je na ňom osem originálnych skladieb. Autormi siedmich je dvojica Lennon/McCartney, jedna „Don't Bother Me“, je prvou vydanou kompozíciou George Harrisona. Okrem pôvodných piesní sa na albume nachádza šesť coververzií R&amp;B hitov a nahrávok z amerického vydavateľstva Motown. 
V Spojených štátoch vyšli piesne z tohoto albumu 20. januára 1964 na albume "Meet The Beatles!", zvyšné na nasledujúcej americkej edícii s názvom "The Beatles' Second Album".
Z albumu "With the Beatles" sa v nasledujúcich dvoch rokoch Spojenom kráľovstve predalo milión kópií. Bol to druhý album v Británii, ktorý dosiahol takýto predaj. Po svojom vydaní tento album vystriedal na vrchole britského rebríčka "Please Please Me" a udržal sa tam 21 týždňov. Vďaka tomuto sa stalo, že skupina The Beatles mala svoje albumy na vrchole britských rebríčkov nepretržite 51 týždňov.
Na CD oficiálne vyšiel tento album v pôvodnej zvukovej kvalite 26. februára 1987, jeho obnovená remastrovaná verzia bola vydaná v boxsete v roku 2009.
Album "With the Beatles" sa nachádza na 420. priečke zoznamu 500 najlepších albumov všetkých čias, ktorý v roku 2003 zverejnil časopis "Rolling Stone".
Zoznam skladieb.
Zoznam na vinylovom LP. Autormi skladieb je dvojica McCartney/Lennon, ak nie je uvedené ináč.
Petľakov Pe-2

Petľakov Pe-2 boli počas sovietsko-nemeckej vojny základným frontovým bombardérom Sovietskeho zväzu. Použité boli aj vo vojne proti Japonsku v lete 1945. Vyraďované boli do polovice 50. rokov.
Vznik a vývoj.
V lete roku 1938 dostala konštrukčná kancelária V. M. Petľakova požiadavku na konštrukciu dvojmotorového rýchleho výškového stíhacieho lietadla. K zalietaniu prototypu došlo v decembri 1939 avšak skúšky pokračovali do mája 1940. Následne boli ďalšie práce zastavené a na základe vyhodnotenia bojov Luftwaffe v Poľsku bola zadaná požiadavka na zmenu konštrukcie na strmhlavý bombardér. Táto obmena sa prejavila najmä inštaláciou brzdových klapiek pre strmhlavé bombardovanie. Takto upravené stroje sa začali vyrábať už v polovici roku 1940. V dôsledku evakuácie priemyslu pred Nemcami bolo vo väčšom počte lietadlo dodávané až od roku 1942. Časom bol Pe-2 modernizovaný, aby sa zlepšila ochrana pred nemeckými stíhačkami. Bola zosilnená strelecká výzbroj, nová verzia Pe-2 FT, kde písmená FT vyjadrovali „Frontovoje Trebovanie (Frontová Potreba),“ dostala novú otočnú vežu s guľometom UBT kalibru 12,7 mm, ktorý nahradil predtým používaný ŠKAS kalibru 7,62 mm. Takto boli vymenené aj guľomety v ostatných častiach lietadla. Ďalej bolo zlepšené pancierovanie pilotného priestoru, nosné plochy dostali aerodynamicky lepšie kryty motorov. Lietadlá vyrábané od februára 1943 boli poháňané výkonnejšími motormi Klimov VK-105PF s výkonom 927 kW (1260 k). Rýchlosť sa tak zvýšila o 40 km/h. Vo verzii Pe-2 VI bolo lietadlo prestavané na stíhač, takto upravené lietadlá boli zaradené do výroby ako Pe-3/Pe-3 bis. Celkovo bolo vyrobených 11427 exemplárov rôznych obmien.
Bojové použitie.
Lietadlá Pe-2 boli Červenej armáde k dispozícii už pri prepadnutí Sovietskeho zväzu nacistickým Nemeckom, ale veľká časť z nich bola zničená. K väčšiemu bojovému nasadeniu došlo v júli 1941 v bitke o Smolensk. Pe-2 boli počas vojny základným frontovým bombardérom s pôsobnosťou na celej frontovej línii, niesli veľkú časť bojovej činnosti. Po ukončení bojov v Európe boli použité k útoku na Japonsko v auguste 1945. V priebehu druhej svetovej vojny slúžilo niekoľko Pe-2 vo fínskom letectve, koncom vojny niekoľko týchto lietadiel dostala 1. česko-slovenská zmiešaná letecká divízia. Po ukončení vojny slúžili Pe-2 v letectve Bulharska, Juhoslávie, Poľska a Československa.
Meiningen (Nemecko)

Meiningen je mesto v Nemecku, ležiace v južnej časti spolkovej krajiny Durínska Rozprestiera sa na rieke Werra. Prvá zmienka o meste pochádza z roku 982 a privilégia dostalo v roku 1230. Medzi rokmi 1680 až 1918 bolo mesto hlavným mestom spolkovej krajiny Saska-Meiningenska.
Meiningen

Meiningen môže byť:
Jedna krajina, dva systémy

Jedna krajina, dva systémy (, ) bola oficiálna politická stratégia Teng Siao-pchinga voči Hongkongu, Macau a Taiwanu, ktorú presadzoval od začiatku osemdesiatych rokov dvadsiateho storočia.
Kľúčovým bodom politiky „jedna krajina, dva systémy“ je, že v zjednotenej Číne si kontinentálna časť zachová svoj socialistický systém, zatiaľ čo Hongkong, Macao a Taiwan si ponechajú kapitalistický systém. Cieľom je dosiahnuť mierové zjednotenie Číny a udržať stabilitu a prosperitu v Hongkongu, Macau a na Taiwane.
Prvýkrát navrhol Teng Siao-pching túto možnosť Margaret Thatcherovej v roku 1984 ohľadom Hongkongu, neskôr o tom rokoval v roku 1986 s Portugalcami. Od rokov 1997 a 1999, keď sa tieto dve bývalé kolónie vrátili pod čínsku správu, sa v nich tento systém na dobu 50 rokov uplatňuje. Od Taiwanu sa taktiež požaduje, aby sa na základe tohto pravidla znovuzjednotil s ČĽR.
NHL 1928/1929

Sezóna 1928/1929 bola 12. sezóna NHL. Víťazom Stanley Cupu sa stal tím Boston Bruins.
Bol zmenený systém play-off. Tímy na prvých miestach oboch divízií postupovali priamo do semifinále play-off, kde sa spolu stretli. Najväčší favoriti sa tak stretávali už v semifinále. Celky na druhých a tretích miestach hrali štvrťfinále, kde sa stretol 2. z kanadskej divízie s 2. z americkej divízie a 3. z kanadskej sa 3. z americkej. V semifinále sa potom stretli víťazi týchto štvrťfinálových bojov.
Ocenenia.
Kanadské bodovanie.
"Note: GP = Odohrané zápasy, G = Góly, A = Asistencie, PTS = Body, PIM = Trestné minúty"
Norman Smith

Norman Smith (známy aj pod menom Hurricane Smith, * 22. február 1923, Londýn, Spojené kráľovstvo – † 3. marec 2008, East Sussex) bol britský hudobník a hudobný producent.
Životopis.
Narodil sa v Edmontone (Severný Londýn). Počas 2. svetovej vojny slúžil v RAF ako pilot bezmotorových lietadiel. V roku 1959 po neúspešnom pokuse o kariéru džezového hudobníka sa začal zaúčať v štúdiách vydavateľstva EMI za zvukového technika.
Do roku 1965, kedy sa stal hudobným producentom, bol Norman Smith zvukovým technikom všetkých nahrávok skupiny The Beatles, ktoré vznikli v štúdiách EMI. Podieľal sa na takmer stovke skladieb tejto kapely. Posledným albumom na ktorom s touto kapelou spolupracoval bol "Rubber Soul",
Začiatkom roku 1967 začal Norman Smith nahrávať so skupinou Pink Floyd. Bol producentom ich prvého, druhého a štvrtého albumu: "The Piper at the Gates of Dawn", "A Saucerful of Secrets" a "Ummagumma". Pri nahrávaní skladby „Remember a Day“ pomohol v hre na bicie bubeníkovi kapely, Nickovi Masonovi.
Norman Smith bol producentom albumov kapiel ako The Pretty Things ("S.F. Sorrow"), Barclay James Harvest ("Once Again"). Bol autorom niekoľkých piesní („John Lennon's Guitar“, „Don't Let It Die“. V roku 1971 začal používať umelecké meno „Hurricane Smith“, pod ktorý sa mu podarilo nahrať medzinárodný hit „Oh Babe What Would You Say?“, ktorý bol v hitparáde Billboard Hot 100 na tretej priečke. Vydal aj vlastný album a singel s coververziou skladby „Who Was It?“ od Gilberta O'Sullivana. Nahral ešte niekoľko menej významných hitov ako boli „My Mother Was Her Name“ (1972), „Beautiful Day, Beautiful Night“ (1973) a „To Make You My Baby“ (1974).
V roku 2004 vydal CD s názvom "From Me To You", na ktorom boli nové nahrávky jeho najväčších hitov: „Don't Let It Die“ a „Oh Babe, What Would You Say?“. Súčasťou obalu tohoto albumu bola aj knižočka s vyjadreniami Paula McCartneyho a členov skupiny Pink Floyd. V marci 2007 vydal memoáre s názvom "John Lennon Called Me Normal". V knihe sa nachádzali aj niektoré dosiaľ nezverejnené fotografie a niektoré fakty o skupinách The Beatles a Pink Floyd v období nahrávania v štúdiách na Abbey Road, ako aj niektoré detaily živote pilota bezmotorových lietadiel v RAF.
Li Kche-čchiang

Li Kche-čchiang (, ; * 1. júl 1955 – † 27. október 2023) bol čínsky politik, bývalý premiér Čínskej ľudovej republiky a bývalý člen stáleho výboru politbyra Ústredného výboru Komunistickej strany Číny.
Kariéra.
Pochádzal zo skromných podmienok, jeho otec bol farmárom z provincie An-chuej. V mladosti bol počas Kultúrnej revolúcie poslaný na vidiek manuálne pracovať. Bol absolventom Pekinskej univerzity, kde vyštudoval právo a ekonómiu. Prešiel radom funkcií v Komunistickej lige mládeže a Komunistickej strane, až sa roku 1998 stal guvernérom provincie Che-nan a zároveň najmladším guvernérom v Číne. V rokoch 2004 až 2007 bol guvernérom provincie Liao-ning.
Politika.
Úspešný politik bol dlho vnímaný ako jeden z možných nástupcov prezidenta Chu Ťin-tchaoa. Bol hlasným zástancom Chuovho konceptu harmonickej spoločnosti a s bývalým prezidentom ho spájalo 25-ročné priateľstvo. Napriek jeho úspechom verejnosť vnímala najmä jeho „smolu“, keď počas jeho dvoch funkčných období ako guvernér vypukli v provincii Che-nan tri rozsiahle požiare. V roku bol 2008 vymenovaný do funkcie vicepremiéra a v roku 2012 nahradil v premiérskom kresle Wen Ťia-paoa.
Jeho oficiálne portfólio zahŕňalo financie, rozvoj a cenovú kontrolu. Často hovoril o potrebe zlepšiť prístup k cenovo dostupnému bývaniu a zdravotnej starostlivosti. Obmedzujúc sa na ekonomické otázky, Li nemal silné slovo v strategických oblastiach ako diplomacia a armáda. Oproti silnému prezidentovi Si Ťin-pchingovi sa premiér Li držal relatívne v úzadí.
Majstrovstvá klubov FIFA 2006 – Zostavy

Zostava tímov zúčastnených na majstrovstiev klubov FIFA 2006, ktoré sa uskutočnili od 10. do 17. decembra 2006 v Japonsku. Celkovo sa zúčastnilo 138 hráčov zo 6 tímov.
Al-Ahly.
Tréner: Manuel José de Jesus
Auckland City FC.
Tréner: Allan Jones
Club América.
Tréner: Luis Fernando Tena
FC Barcelona.
Tréner: Frank Rijkaard
Jeonbuk Hyundai Motors.
Tréner: Choi Gang-Hee
SC Internacional.
Tréner: Abel Braga
Chórová ochodza

Chórová ochodza je časť vnútorného priestoru najmä stredovekého kostola, koridor, ktorý obchádza chór (presbytérium, svätyňu).
Zvyčajne je predĺžením bočných lodí a má rovnakú šírku a výšku. Od chóru ju oddeľuje rad stĺpov a/alebo pilierov, ktoré tvoria kolonádu alebo častejšie arkádu – tak isto, ako sú odddelené bočné lode od hlavnej. Oddelenie chórovej ochodzy od chóru môže byť ešte zvýraznené chórovým zábradlím. K vonkajšej strane chórovej ochodzy môžu byť pripojené apsidy alebo kaplnky; ak ich je viac, tvoria veniec apsíd alebo kaplniek.
Najčastejšie sa nachádza v pútnických kostoloch. Umožňovala pútnikom plynulo prechádzať okolo a poza hlavný oltár, kde sa nachádzal hrob alebo relikvie svätca a modliť sa v kaplnkách na vonkajšom obvode ochodze bez toho, aby rušili bohoslužbu pred hlavným oltárom.
Chórová ochodza je charakteristická pre románske chrámy vo Francúzsku a pre gotické chrámy.
Dejiny.
Tento architektonický prvok sa objavil v karolínskom období v podobe chodby, ktorá sprístupňovala kaplnky za chórom. Neskorším zachovaným príkladom je podkovovitá chodba v predrománskej krypte pod katedrálou Notre-Dame v Chartres. Jeden z najstarších príkladov skutočnej chórovej ochodzy je v románskom kostole Saint Philibert v Tournus; je datovaná do začiatku 11. storočia (pod ňou sa nachádza podkovovitá chodba krypty z 10. storočia, kde je hrobka mučeníka sv. Valeriána).
Chórové ochodze sú typické pre pútnické kostoly, ktoré stavali v južnom Francúzsku a severnom Španielsku pozdĺž pútnickej cesty do Santiaga de Compostela. Príkladmi sú bazilika Saint-Sernin v Toulouse nad hrobom sv. Saturnina a katedrála v Santiagu de Compostela nad hrobom apoštola Jakuba Staršieho.
Dvojloďová chórová ochodza v opátskej bazilike Saint-Denis v Saint-Denis pri Paríži je súčasťou úplne prvej gotickej stavby.
Jednoloďová alebo dvojloďová chórová ochodza sa potom stala jedným z charakteristických znakov gotických katedrál.
Wen Ťia-pao

Wen Ťia-pao (po čínsky 温家宝, pchin-jin: Wēn Jiābǎo - Wen Ťia-pao, *15. september 1942) je bývalý premiér Čínskej ľudovej republiky a niekdajší člen stáleho výboru politbyra Ústredného výboru Komunistickej strany Číny.
Kariéra.
Ťia-pao sa narodil v Tchien-ťine. Od roku 1960 študoval na geologickom inštitúte v Pekingu geomechaniku. Roku 1965 vstúpil do Komunistickej strany. Od roku 1967 pracoval v provincii Kan-su najprv ako technik, roku 1978 sa stal riaditeľom geologického úradu v provincii. Roku 1982 sa vrátil do Pekingu, kde sa stal viceministrom geológie. V priebehu osemdesiatych a deväťdesiatych rokoch stúpal po straníckych priečkach. Napriek tomu, že bol blízkym priateľom reformne naladeného predsedu komunistickej strany Čao C'-janga, podarilo sa mu udržať si svoju pozíciu po udalostiach na Námestí nebeského pokoja v roku 1989. 
Jeho nástup do najvyšších pozícií sa datuje rokom 1998, keď sa stal vicepremiérom a zároveň predsedom Ústrednej hospodárskej pracovnej komisie. Bol zodpovedný najmä v oblastiach ekonomických, environmentálnych a poľnohospodárskych záležitostí a jeho kľúčovou úlohou bolo pripraviť Čínu na vstup do Svetovej obchodnej organizácie (WTO), ktorej sa stala členom roku 2001. V roku 2003 usadol do premiérskeho kresla, v ktorom vystriedal Ču Žung-ťia. V roku 2008 bol znovuzvolený na druhé päťročné funkčné obdobie.
Politika.
Medzi čínskymi politikmi sa najviac podobá na charizmatických lídrov západu. V súčasnosti je najpopulárnejším čínskym politikom. Popularitu si získal nielen vďaka tomu, že je charizmatický rečník, ale aj tým, že sa intenzívne zapojil do záchranných prác pri dvoch katastrofách z roku 2008, a síce snehovej kalamite a zemetrasení v S'-čchuane. Jeho popularitu potvrdzuje obrovské množstvo fanúšikov na jeho facebookovej stránke.
Na rozdiel od svojich predchodcov sa nezameriava na hospodársky rozvoj veľkých miest a pobrežných oblastí, ale snaží sa o rast čínskeho vnútrozemia a rovnomernejší rozvoj. Ťia-pao hral dôležitú rolu aj pri spúšťaní čínskeho stimulačného balíčka, ktorým Čína v rokoch 2008 a 2009 reagovala na svetovú hospodársku krízu. V roku 2010 presadil, aby Čína nakupovala dlhopisy zadĺžených krajín eurozóny.
24. októbra 2012, krátko pred začatím 18. Národného Kongresu Komunistickej strany Číny, uverejnil americký denník "The New York Times" informácie o majetkových pomerov Wenovej rodiny. Podľa týchto informácií Wenova rodina disponuje majetkom 2,7 miliardy amerických dolárov. Wen Ťia-pao tieto informácie poprel a webové stránky denníka boli v Číne zablokované.
Spadla z oblakov (singel)

„Spadla z oblakov“ je tretí singel z druhého albumu, "Tlaková níž", speváka Mira Jaroša. V roku 2008 sa v 42. týždni stala 5. najhranejšou skladbou na Slovensku spomedzi domácich piesní. 
Vznik.
Pieseň bola napísaná v retro štýle, inšpirovaná nahrávkou „Flamboyant“ od "Pet Shop Boys". Hudbu a text napísal Miro cestou v autobuse. Pieseň je o láske, ktorá dáva človeku silu a chuť žiť. Podľa pesničky si Miro vyberal aj krstných rodičov albumu. Pokrstila ho Majka z Gurunu (známa filmová postava zo seriálu "Spadla z oblakov", 1978) a Matej Landl, predstaviteľ jedného z hlavných hrdinov seriálu. Miro na krste taktiež predstavil svoju novú kapelu. Pesnička sa rýchlo dostala do rotácií a v remixe sa nachádza aj na kompilácii najväčších tanečných hitov "GoDeejay2008". Do singlovej verzie boli dohraté nanovo husle. Singel remixovali aj úspešní DJ a producenti: Vlado Gnepa, Jakub „Waxtime“ Laca, Robert Burian či Pyro. Maxisingel nie je predajný, bol vydaný len na promo skladby.
Videoklip.
Koncertný dokumentárny videoklip bol natočený počas vystúpenia v Trnave. Kameroval ho Marek Koller a zostrihal Tomáš Rybár.
Klinčekovec voňavý

Klinčekovec voňavý () je strom z čeľade myrtovité. Známy je korením nazývaným klinčeky (ľudovo alebo zastarano "hrebíčky"). 
Strom.
Strom pochádza z Molúk. Je to vždyzelená rastlina, ktorá môže dosiahnuť až výšku 20 metrov. Medzičasom sa pestuje takmer po celom svete.
Korenie (klinčeky).
Klinčeky sú silno voňajúce a štipľavo chutiace sušené pupene kvetov. V Európe sú klinčeky známe od včasného stredoveku. Na obchodovanie s klinčekmi mali dlhý čas monopol Holanďania, ktorí klinčeky prepravovali lodnou dopravou, hlavne z Ambonu. Aj dnes sa značná časť klinčekov prekladá v Rotterdame a Amsterdame.
Klinček

Klinček alebo ľudovo hrebíček môže byť:
Klinček môže byť aj malý klinec, pozri klinec
Škoricovník cejlónsky

Škoricovník cejlónsky (lat. "Cinnamomum verum" alebo "Cinnamomum zeylanicum") je 10 - 15 metrov vysoký, stálezelený tropický strom pochádzajúcich zo Srí Lanky a Južnej Indie z čeľade vavrínovité. Pre svoju korenisto sladkastú chuť a charakteristickú vôňu sa využíva ako korenina známa ako pravá škorica alebo cejlónska škorica. 
Opis.
Listy rastliny sú podlhovasté, vajcovitého tvaru a majú dĺžku 7- 18 cm. Latové súkvetie rastliny charakteristickej vône má zelenkastú farbu. Plody škorice pravej sú 1 cm veľké fialové bobule, v ktorých sa nachádza jedno semeno.
Škorica (korenina).
Je aromatické korenie zo sušenej kôry škoricovníka cejlónskeho.
Anna Česká

Anna Česká môže byť:
Zerynthiini

Zerynthiini je skupina (tribus) motýľov z podčeľade jasone čeľade vidlochvostovité. Opísal ju v roku 1899 anglický entomológ Augustus Radcliffe Grote (1841 - 1903). 
Systematiku pozri v článku jasone, v starších systémoch skupina zahŕňa aj rod Luehdorfia alebo v niektorých iných starších systémoch naopak zahŕňa rod Archon.
Je to malá skupina motýľov, ktorá na celom svete zahrnuje 14 (s rodom Luehdorfia 18) druhov. Ich malý počet je kompenzovaný na druhej strane zasa ich krásou a zaujímavým spôsobom života.
Thajský záliv

Thajský záliv alebo staršie Siamský záliv (po thajsky อ่าวไทย "Ao Thai") je záliv v juhovýchodnej Ázii. Zaberá asi , najväčšia hĺbka okolo 80 metrov. Množstvo riek, ktoré sa do neho vlievajú, spôsobujú nižšiu slanosť (3 - 3,25 %) a množstvo sedimentov.
Vidlochvosty

Vidlochvosty (lat. "Papilioninae") je podčeľaď čeľade vidlochvostovité.
Alžbeta Bavorská

Alžbeta Bavorská môže byť:
Izabela Bavorská

Izabela Bavorská môže byť:
Bel Ami (verejný dom)

Bel Ami je nočný lokál a verejný dom v Berlíne. Tento établissement, ktorý sa nachádza v bývalej vile v blízkosti Olympijského štadiónu v berlínskej mestskej časti Westend. Bel Ami sa stal nadregionálne známi ako "Najušlachtilejší klub Nemecka" ("Playboy") a je medzičasom uznávaný ako "berlínska inštitúcia". Od konca 1970-tich rokov sa Bel Ami prevádzkuje ako verejný dom, čím sa naviazalo na predošlú prevádzku nevestinca, ktorý existoval na rovnakom mieste už od konca druhej svetovej vojny. Na základe mimosúdnej dohody s príslušným stavebným úradom, ktorá bola inicializovaná dôsledkom rozporov okolo žiadosti na prevádzku koncom roka 2007, sa prevádzkovanie verejného domu na konci mesiaca marec v roku 2011 skončí.
1945 - 1970.
V budove, v bývalej vile jedného fabrikanta z roku 1920, v ktorej dnes sídli nočný klub a verejný dom sa po vojne zaviedla a začala prevádzka verejného domu, v ktorom zo začiatku frekventovali vojaci spojeneckých vojsk. Či sa predtým v tejto budove nachádzal aj verejný dom slúžiaci v mene nacistického režimu a pre dôstojníkov SS, sa nedá doložiť. Keď dôsledkom redukcie spojeneckých vojsk v Západnom Berlíne klesol dopyt, bol podnik vedený ďalej ako "verejný dom pre požiadavky na vyššej úrovni".
1970 - 2009.
3. októbra 1979 prevzal prevádzku établissementu Detlef Uhlmann, ktorý premenoval podnik na Bel Ami a etabloval a rozvinul luxusný koncept prevádzkovania. Pod Uhlmannovou réžiou nasledovali viaceré rozsiahle prestavby a zmeny interiéru a zariadenia. Viaceré časopisy a medzinárodné denníky spomínajú klub Bel ami ako odporúčanú berlínsku adresu. Bel Ami portrétovalo viacero známich fotografov (Helmut Newton, Nan Goldin) a ich fotky boli použité na titulných stránkach magazínov, a aj na rôznych renomovaných výstavách s témou prostitúcia.
Bibliografický súpis

Bibliografický súpis (angl. "bibliography") je usporiadaná množina bibliografických záznamov vydaná a/alebo uchovávaná v papierovej alebo digitalizovanej forme. 
Druhy bibliografických súpisov.
Podľa predmetu, času spôsobu spracovania a iných hľadísk sa vyvinul celý rad druhov bibliografických súpisov:
George Martin

Sir George Henry Martin CBE (* 3. január 1926, Londýn, Spojené kráľovstvo8. marec 2016) bol britský hudobný producent, aranžér, skladateľ a hudobník. Bol považovaný za jedného z najvýznamnejších producentov histórie populárnej hudby. Býva označovaný za „"piateho Beatle"“, spolupracoval na nahrávaní viacerých hitov skupiny The Beatles a nahral aj niektoré klavírne party v ich skladbách.
George Martin nebol producentom len nahrávok skupiny, The Beatles. Mal za sebou úspešné projekty s ďalšími hudobníkmi. Produkoval spolu 30 singlov a 16 albumov, ktoré boli na prvej priečke v Spojenom kráľovstve a 23 singlov a 19 hudobných albumov, ktoré sa dostali na vrchol hitparád Severnej Ameriky.
Výber z diskografie, ktorú Martin produkoval.
George Martin bol producentom drvivej väčšiny nahrávok skupina The Beatles a albumov, ktoré nahral Paul McCartney s manželkou Lindou a skupinou Wings.
Slovensko na Zimných olympijských hrách 2010

Slovensko na Zimných olympijských hrách 2010 reprezentovali 73 športovci v 8 športoch, čo je zatiaľ najväčší počet slovenských reprezentantov na ZOH od samostatného Slovenska. Z kolektívnych športov sa hier zúčastnili hokejisti a hokejistky.
Tieto olympijské hry boli zatiaľ pre Slovensko najúspešnejšie. Slovenská výprava získala zásluhou Anastasie Kuzminovej a Pavla Hurajta každú z medailí.
Africký pohár národov 2010

Africký pohár národov 2010 nazývaný aj Orange Africký pohár národov (od Orange - sponzor) je 27. edícia Afrického pohára národov organizovaná Konfederáciou afrického futbalu (CAF). Turnaj sa koná od 10. do 31. januára v Angole a súťaží na ňom 16 tímov vrátane usporiadateľskej krajiny, ktorá mala právo účasti bez kvalifikácie. Ostatné tímy hrali kvalifikáciu, ktorá bola zároveň aj kvalifikáciou na Majstrovstvá sveta 2010.
Modrý trpaslík

Modrý trpaslík je hypotetická trieda hviezd, ktorá sa vyvinie z červeného trpaslíka po spotrebovaní väčšiny jeho vodíkového paliva. Zatiaľ čo pri červených trpaslíkoch prebieha vodíková fúzia pomaly a vyžaruje sa teplo, modré trpaslíky pravdepodobne ešte vo vesmíre neexistujú, pretože vesmír nie je dostatočne starý, aby sa mohli vytvoriť. Predpoklad ich existencie je založený len na teoretických modeloch.
Svietivosť hviezd sa zvyšuje s ich vekom a najjasnejšie hviezdy musia vyžarovať viac energie na udržanie rovnováhy. Hviezdy väčšie ako červené trpaslíky dosahujú rovnováhu pomocou zväčšenia svojej veľkosti, čím sa z nich stávajú červené obry s väčšou plochou povrchu. Červené trpaslíky zväčšujú svoju intenzitu vyžarovania zvýšením ich povrchovej teploty čím sa zmenia na „modré“. Povrchové vrstvy červených trpaslíkov sa nestávajú viac priehľadnými pri zvýšení teploty.
Keď sa vodíkové palivo modrých trpaslíkov úplne vyčerpá, zmenia sa na biele trpaslíky.
NHL 1929/1930

Sezóna 1929/1930 bola 13. sezóna NHL. Víťazom Stanley Cupu sa stal tím Montreal Canadiens.
Ocenenia.
Kanadské bodovanie.
"Note: GP = Odohrané zápasy, G = Góly, A = Asistencie, PTS = Body, PIM = Trestné minúty"
NHL 1930/1931

Sezóna 1930/1931 bola 14. sezóna NHL. Víťazom Stanley Cupu sa stal tím Montreal Canadiens. Tím Pittsburgh Pirates sa kvôli finančným problémom presťahoval do Philadelphie a premenoval sa na Philadelphia Quakers.
Detroit Cougars zmenil názov klubu na Detroit Falcons.
Ocenenia.
Kanadské bodovanie.
"GP = Odohrané zápasy, G = Góly, A = Asistencie, Pts = Body, PIM = Trestné minúty"
All-Star tímy.
Bola to prvá sezóna v ktorej sa vyhlásili All-stars tímy
Wespe

Wespe (SdKfz 124) alebo Leichte Feldhaubitze 18/2 auf Fahrgestell Panzerkampfwagen II (Sf) bola nemecká ľahká samohybná húfnica vyrábaná počas druhej svetovej vojny v rokoch 1943 až 1944. Stroj vznikol na podvozku tanku Panzer II.
Vznik a vývoj.
Už počas bitky o Francúzsko v máji 1940 bolo zrejmé, že tank Panzer II ako hlavný bojový tank Wehrmachtu nespĺňa podmienky pre priamy boj s tankmi nepriateľa, keďže bol slabo vyzbrojený a mal slabú pasívnu ochranu. Na začiatku roku 1942 boli vozidlá Panzer II stiahnuté z priamych bojových operácií a preradené iba na podporné úlohy. Ich kvalitné podvozky boli neskôr využité pre stavbu vozidiel ako stíhač tankov Marder II a samohybná húfnica Wespe. 
Wespe (osa) vznikla z návrhu firmy Alkett (Altmärkische Kettenwerke GmbH) z polovice roku 1942. Húfnica bola postavená na pozmenenom podvozku tanku Panzer II Ausf. F a dostala označenie Sd.Kfz. 124 (Sonderkraftfahrzeug 124). Výroba prebiehala prevažne v závodoch Fahrzeug-und-Motorenbau GmbH vo Vroclave a Vereinigte Maschinenwerke vo Varšave v Poľsku od februára 1943 do augusta 1944. Celkovo bolo vyrobených 676 samohybných húfnic Wespe a 159 nosičov munície Wespe (tieto boli bez výzbroje ale aj v poľných podmienkach na ne mohla byť inštalovaná samotná 105mm húfnica).
Hlavnou výzbrojou vozidla bola 105mm ľahká poľná húfnica leFH 18M L/28, ktorú vyrábala firma Rheinmetall-Borsig. Jej námer sa pohyboval v rozmedzí −5° až +42°. Stranový odmer samotnej zbrane bol možný 17° naľavo aj napravo. Sekundárnu výzbroj tvoril voľne uložený guľomet MG 34 kalibru , ktorý bol určený pre obranu posádky. Tú tvorilo 5 mužov: veliteľ, vodič a traja strelci. K vlastnej obrane mala k dispozícii takisto aj samopal MP38 alebo MP40. Nástavba ju chránila iba pred paľbou z ľahkých ručných zbraní, keďže jej steny boli hrubé iba .
27. februára 1944 bolo na základe príkazu Adolfa Hitlera zakázané používať názov Wespe pre toto vozidlo (pre nevhodnosť takéhoto označovania bojovej techniky).
Bojové nasadenie.
Wespe bola používaná pre nepriamu palebnú podporu a nebola určená pre priamy boj s nepriateľskou obrnenou technikou. Preto väčšina z 32 kusov 105mm munície bola vysokoexplozívna. Pre prípad stretu s obrnenou technikou ale niesli aj zopár protipancierových granátov. Operovali v batériách po 6 kusov, ku ktorým boli priradené aj dva nosiče munície Wespe. Tie niesli zásobu 90 kusov munície. Húfnica mala efektívny dostrel . Vysokoexplozívny granát o hmotnosti takmer dokázala vystreliť rýchlosťou /s na maximálnu vzdialenosť približne .
Wespe bol postupne zaradený do služby delostreleckých batérií tankových divízií a divízií pancierových granátnikov od jari 1943 a používaný až do konca vojny Wehrmachtom ako aj divíziami Waffen SS. Prvým významným bojovým stretom, ktorého sa zúčastnili, bola bitka pri Kursku, kde sa dobre osvedčili.
Pittsburgh Pirates (NHL)

Pittsburgh Pirates je bývalý hokejový klub hrajúci v National Hockey League. Klub vznikol v roku 1925. V rokoch 1925 – 1930 ako Pittsburgh Pirates, následne sa presťahoval do Philadelphie, kde hral ako Philadelphia Quakers jednu sezónu.
Montreal Maroons

Montreal Maroons (oficiálne Montreal Professional Hockey Club) bol profesionálny hokejový klub hrajúci National Hockey League v rokoch 1924-1938. Svoje domáce zápasy hrával v Montreal Forum. V roku 1926 a 1935 vyhral tím Stanleyho pohár. V roku 1928 sa stretol vo finále s tímom New York Rangers, ktorý vyhral.
Lymfatická uzlina

Lymfatické uzliny alebo lymfatické žľazy () sú malé orgány, ktoré sú súčasťou miazgovej sústavy. Tieto opuzdrené zhluky lymfoidných buniek oválneho alebo obličkového tvaru sú veľké 1 mm - 3 cm. U človeka sú usporiadané do reťazcov. Uzliny, do ktorých sa zbiehajú cievy určitej oblasti, sa označujú ako regionálne uzliny. Nachádzajú sa v slabinách, v podpazuší, v krku, v podkolení a v brušnej dutine.
Renault Modus

Renault Modus je mini MPV, ktoré navrhla a vyrába francúzska spoločnosť Renault v meste Valladolid v Španielsku od septembra 2004. Produkčná verzia je veľmi podobná konceptu rovnakého názvu, ktorá bola prezentovaná v roku 2004 na Geneva Motor Show. Je to vyššia verzia ako Clio a postavená na rovnakej platforme a väčšina z motorovej časti pochádza z poslednej verzie Clia. Pôvodne sa označoval ako vyššia alternatíva pre Twingo a Clio. Je určený pre ľudí, ktorí potrebujú praktickosť a mnohoúčelnosť väčšieho modelu Scénic ale bez väčších rozmerov. Rovnaká platforma je použitá aj v modeli Nissan Micra a Nissan Note.
Trvalo udržateľný rozvoj

Trvalo udržateľný rozvoj alebo udržateľný rozvoj je taký spôsob rozvoja ľudskej spoločnosti, ktorý dáva do súladu hospodársky a spoločenský pokrok s plnohodnotným zachovaním životného prostredia. 
Medzi hlavné ciele trvalo udržitelného rozvoja patrí zachovanie životného prostredia pre ďalšie generácie v čo najmenej pozmenenej podobe.
Definície.
Zákon č. 17/1992 Z. z. o životnom prostredí (§ 6) definuje trvalo udržateľný rozvoj ako "rozvoj, ktorý súčasným i budúcim generáciám zachováva možnosť uspokojovať ich základné životné potreby a pritom neznižuje rozmanitosť prírody a zachováva prirodzené funkcie ekosystémov" 
Slovenská stratégia trvalo udržateľného rozvoja ho charakterizuje ako cielený, dlhodobý (priebežný), komplexný a synergický proces, ovplyvňujúci podmienky a všetky aspekty života (kultúrne, sociálne, ekonomické, environmentálne a inštitucionálne), na všetkých úrovniach (lokálnej, regionálnej, globálnej) a smerujúci k takému funkčnému modelu určitého spoločenstva (miestnej a regionálnej komunity, krajiny, medzinárodného spoločenstva), ktorý kvalitne uspokojuje biologické, materiálne, duchovné a sociálne potreby a záujmy ľudí, pričom eliminuje alebo výrazne obmedzuje zásahy ohrozujúce, poškodzujúce alebo ničiace podmienky a formy života, nezaťažuje krajinu nad únosnú mieru, rozumne využíva jej zdroje a chráni kultúrne a prírodné dedičstvo.
Európsky parlament definoval udržateľný rozvoj ako "zlepšovanie životnej úrovne a blahobytu ľudí v medziach kapacity ekosystémov pri zachovaní prírodných hodnôt a biologickej rozmanitosti pre súčasné a budúce generácie".
Als die Nazis die Kommunisten holten

„Als die Nazis die Kommunisten holten“ (doslova: "Keď prišli nacisti po komunistov") je populárna báseň, pripisovaná pastorovi Martinovi Niemöllerovi (1892-1984), o nečinnosti nemeckých intelektuálov po nástupe nacistov k moci a skupinách, ktoré si nacisti postupne zvolili za cieľ. Pravdepodobne odznela prvýkrát 6. januára 1946 vo Frankfurte nad Mohanom.
Štruktúra básne je pomerne ustálená, ale sporné sú konkrétne skupiny spomínané v jednotlivých veršoch. Jedna z verzií je takáto: 
"Als die Nazis die Kommunisten holten, habe ich geschwiegen; Ich war ja kein Kommunist."
"Als sie die Gewerkschafter holten, habe ich geschwiegen; ich war ja kein Gewerkschafter."
"Als sie die Juden holten, habe ich geschwiegen, ich war ja kein Jude."
"Als sie mich holten, gab es keinen mehr, der protestieren konnte."
Doslovný preklad:
 "Keď nacisti prišli po komunistov, mlčal som; nebol som predsa komunista." "Keď prišli po odborárov, mlčal som; nebol som predsa odborár." "Keď prišli po židov, mlčal som; nebol som predsa žid." "Keď prišli po mňa, nebolo už nikoho, kto by mohol protestovať." 
História.
Martin Niemöller bol nemecký pastor a teológ narodený v meste Lippstadt v Nemecku, roku 1892. Niemöller bol antikomunista a najprv podporoval Hitlerov nástup k moci. To, že Hitler trval na nadradenosti štátu nad náboženstvom, ho však rozhorčilo natoľko, že sa nakoniec stal vodcom skupiny nemeckých duchovných proti Hitlerovi. Hitler Niemöllera osobne nenávidel a v roku 1937 ho dal uväzniť v koncentračnom tábore Sachsenhausen, neskôr v Dachau. Niemöller bol oslobodený spojencami v roku 1945. Pokračoval v kariére kňaza v Nemecku, ako popredný hlas pokánia a zmierenia nemeckého ľudu po druhej svetovej vojne. Jeho báseň je často citovaná a je obľúbeným modelom opisu nebezpečenstva politickej apatie, ako to často začína, spolu so špecificky cielenou paranojou a nenávisťou, ktoré čoskoro eskalujú mimo kontrolu.
Spor o pôvode a texte.
Báseň bola uverejnená v roku 1955 v knihe Miltona Mayera,They Thought They Were Free (Mysleli si, že boli voľní), založenej na rozhovoroch, ktoré urobil v Nemecku niekoľko rokov predtým. Citát bol široko rozširovaný sociálnymi aktivistami v Spojených štátoch koncom šesťdesiatych rokov. Presný pôvod básne je nejasný a aspoň jeden historik nesprávne tvrdil, že báseň vznikla po Niemöllerovej smrti. Neskorší výskum určil pôvod básne v Niemöllerovom prejave v roku 1946. Formulácia básne je sporná a to tak z hľadiska pôvodu, ako aj z hľadiska zloženia a poradia skupín, ktoré sú uvádzané v mnohých verziách. Podľa Richarda Johna Neuhausa (v novembrovom vydaní First Things z roku 2001) Niemöller v roku 1971 na otázku týkajúcu sa správnej verzie textu odpovedal, že si nie je úplne istý, kedy povedal známe slová, ale ak ľudia budú trvať na ich citovaní, uprednostňuje verziu, v ktorej sa uvádzajú "komunisti", "odborári", "Židia" a "Ja".
Na dne mora

„Na dne mora“ je šiesty singel z albumu "Tlaková níž" speváka Mira Jaroša, na ktorom sa nachádza v hebrejskej verzii pod názvom „Boi“. V slovenskej verzii sa nachádza na treťom albume "Tráva musí rásť" ako duet s Petrou Humeňanskou.
Vznik.
V pôvodnej verzii má pieseň názov „Boi“ (niektoré zdroje uvádzajú „Boee“). Jej autorom je izraelský hudobník Idan Raichel, ktorý povolil spevákovi prespievať ju do slovenčiny pod názvom „Na dne mora“. Jaroš a Raichel sa stretli osobne v Tel Avive v auguste 2009 kde Jaroš točil krátky dokument o nahrávke. 
Videoklip.
Režisérom a producentom klipu je Martin Hudák. Klip sa zaradil medzi najdrahšie na Slovensku.30 členný štáb na ňom pracoval 3 mesiace. Kvôli videoklipu priviezli kamión mušlí a kameňov z Chorvátska. Vo videoklipe účinkuje Miro s Petrou, klavirista, huslista a perkusionista z Afriky. Animované 3D morské živočíchy pod fiktívnou morskou hladinou vznikali čiastočne v USA. 
Hranie v rádiách.
V roku 2009 bol singel v 50. týždni druhou najhranejšou slovenskou skladbou na Slovensku. K piesni vznikol jeden z najdrahších videoklipov.
Arandas (kráter)

Arandas je kráter na Marse, ktorý sa nachádza na súradniciach 42,77° severne a 15,17° západne. V priemere má 25,1 km a je pomenovaný po meste v Mexiku.
Slovenská priestorová observačná služba

Slovenská priestorová observačná služba (skr. SKPOS) je permanentná lokalizačná služba, poskytovaná na Slovensku Geodetickým a kartografickým ústavom. Využíva globálne navigačné družicové systémy (GPS, Galileo, GLONASS, BeiDou) na presné priestorové určovanie polohy objektov v reálnom čase. 
Princíp.
Služba je založená na využití "diferenčnej metódy" určovania polohy. Prevádzkovateľ služby má územie Slovenska pokryté sieťou statických referenčných staníc, neustále merajúcich diferencie (rozdiely) medzi ich presne známou polohou a polohou, vypočítanou v danom momente pomocou jednotlivých navigačných systémov. Diferencie sú cez virtuálnu privátnu sieť v reálnom čase zasielané do Národného servisného centra v Geodetickom a kartografickom ústave v Bratislave, kde sú spracúvané a ukladané.
Používatelia služby môžu následne odoberať spracované korekcie, umožňujúce výrazne spresniť lokálne merania polohy pomocou navigačných systémov, či už na statických miestach alebo v teréne. Korekcie je možné uplatňovať buď v reálnom čase, alebo dodatočne, na zaznamenané údaje z meraní.
Dosiahnuteľná absolútna presnosť meraní polohy s využitím služby je v rádoch desiatok cm až jednotiek mm, v závislosti od roviny (horizontálna, vertikálna), produktu, použitého vybavenia a spôsobu spracovania.
Dejiny.
Inštalácia prvých referenčných staníc začala v máji 2006, skúšobná prevádzka siete bola spustená v novembri 2006.
1. apríla 2009 bola testovacia prevádzka ukončená a služba bola spustená v ostrej prevádzke.
V roku 2016 bolo v sieti zapojených 53 permanentných staníc (34 na území Slovenska, 19 za hranicami) s priemernou odľahlosťou 44,6 km (Slovensko) resp. 49,2 km (všetky).
Kritika.
Denník SME informoval v roku 2012 o zakázke GKÚ v hodnote viac než 766 000 EUR, týkajúcej sa 25 prijímačov pre službu SKPOS, zverejnenej v centrálnom registri zmlúv tri dni pred parlamentnými voľbami. Kritizované bolo načasovanie, hodnota zakázky, diskriminácia dodávateľov lacnejších prístrojov a v čase objednávky otázna využiteľnosť podpory európskeho navigačného systému Galileo. Autor tiež v predchádzajúcom článku kritizoval dotované vytvorenie štátneho monopolu na diferenčnú službu.
Arkhangelsky (kráter)

Arkhangelsky je kráter na Marse, ktorý sa nachádza na súradniciach 41,4° južne a 24,8° západne. V priemere má 125 km a je pomenovaný po ruskom geológovi Andrejovi Archangeľskom.
Ružínsky viadukt

Ružínsky viadukt je železničný most na trati zo Žiliny do Košíc neďaleko obce Margecany v okrese Gelnica na východnom Slovensku.
Viadukt bol postavený v rokoch 1952 až 1955, je dlhý 280 metrov a vedie cez priehradu Ružín neďaleko jej hrádze. S výškou štyridsať metrov nad vodnou hladinou ide o najvyšší železničný most na Slovensku. Viadukt bol vybudovaný v rámci tzv. "Trate Družby" spájajúcej Čiernu nad Tisou so Žilinou. Trať na moste je dvojkoľajová a elektrifikovaná. Na trati leží viadukt medzi stanicou Malá Lodina a zastávkou Ružín, ktorá sa nachádza hneď za mostom. Neďaleko mostu je tiež Ružínsky tunel a výhybňa Ružín.
Asimov (kráter)

Asimov je impaktný kráter na Marse, ktorý sa nachádza na súradniciach 47.0° J a 355.05° Z. V priemere má približne 84 km a je pomenovaný po Isaacovi Asimovovi, americkom biochemikovi a spisovateľovi (1920 – 1992).
Iliušin Il-4

Iliušin Il-4 (pred rokom 1941 označovaný ako DB-3, v kóde NATO: Bob) bolo sovietske bombardovacie lietadlo používané počas druhej svetovej vojny, ktoré bolo hlavným strojom sovietskeho diaľkového bombardovacieho letectva. Možno ho považovať za jedno z najlepších lietadiel Sovietskeho zväzu vo vojne aj za stroj, ktorý mohol konkurovať zahraničným lietadlám tejto kategórie
Vznik vývoj.
Bombardovacie lietadlo Il-4 vzniklo v konštrukčnej kancelárii S. V. Iliušina, ktorý od roku 1934 pracoval na vývoji nového diaľkového bombardéru. Bol zostrojený prototyp CKB-26 a v roku 1936 ďalši prototyp CKB-30. Ten sa pri skúškach ukázal ako veľmi obratný stroj, takže upútal pozornosť letectva Červenej armády aj námorného letectva, ktoré ho chcelo používať ako torpédonosné lietadlo. Výroba tohoto lietadla, ktoré dostalo označenie DB-3 bola síce ešte v roku 1936 schválená, ale realizácia bola odkladaná kvôli výrobe typov DB-2, ktorá však bola nasledovne zastavená. A tak sa stroj DB-3 (skratka pre daľnyj bombardir - diaľkový bombardér) začal dostávať do výzbroje Červenej armády až v roku 1937. Medzitým uskutočnil skúšobný pilot V. K. Kokkinaki s týmto lietadlom niekoľko svetových výškových rekordov. Jeden z nich bol prekonaný až v roku 1946 štvormotorovým lietadlom Boeing B-29 Superfortress. Výškové výkony ukázali veľký kvalitatívny skok lietadla DB-3 oproti ťažkopádnym strojom DB-1 a DB-2. V rokoch 1937 až 1939 bola s CKB-30 (DB-3) uskutočnený rad diaľkových letov, ktoré vyvolali pozornosť po celom svete. V roku 1939 prešla skúškami nová verzia lietadla, označená DB-3f, ktorá mala nové motory, zlepšenú aerodynamiku a s tým súvisiace lepšie parametre. Dodávky týchto strojov pre armádu vzrástli v roku 1940, ale stále nedokázali plne pokryť skutočnú potrebu pozemného aj námorného letectva. Na začiatku roku 1941 došlo k zmene označenia sovietskych lietadiel, takže stroj DB-3, bol premenovaný na Il-4.
Bojové využitie.
V noci na 8. august 1941 vzlietla skupina lietadiel Il-4 a Jer-2 Baltského loďstva z ostrova Saaremaa v Baltskom mori a podnikla neočakávaný nálet na Berlín. Tento nálet bol neskôr opakovaný, ale kvôli evakuácii ostrovov, ležiacich blízko estónskeho pobrežia, bombardovanie Berlína zo strany Sovietskeho zväzu prestalo. Lietadlá boli úspešne nasadzované k bombardovaniu strategických cieľov, boli však tiež používané k bombardovaniu vo frontovej oblasti.
Celkom bolo vyrobených 6 890 kusov.
Jánošíkovo nábrežie

Jánošíkovo nábrežie je ulica v Liptovskom Mikuláši. Nachádza sa v mestskej časti Staré Mesto na pravom brehu Váhu, je súčasťou cesty II. triedy č. 584.
Patrí medzi najviac frekventované ulice v meste, je súčasťou hlavného ťahu z Demänovskej doliny do Aquaparku Tatralandia a ďalej do Tvrdošína. Prebieha v smere z juhu na sever od svetelnej križovatky s ulicami Štúrova a Palúdžanská ku križovatke so Štefánikovou ulicou. Pri areáli bývalej Vojenskej strednej školy sa stáča na severozápad a od križovatky so Štefánikovou pokračuje ako Revolučná ulica.
Na ulici stojí areál miestnej polikliniky, hotel Jánošík a areál bývalej Vojenskej strednej školy. Po Jánošíkovom nábreží premávajú niektoré autobusové linky miestnej MHD (č. 1, 6 v smere do Ondrašovej) a tiež prímestské autobusy (v smere z autobusovej stanice). Ulica sa križuje (v smere na sever) s Jilemnického a Komenského ulicou (obe stykové križovatky, sprava).
Most Márie Valérie

Most Márie Valérie () je železný most postavený v roku 1895 ponad rieku Dunaj, spájajúci slovenské Štúrovo a maďarský Ostrihom.
História prechodu cez Dunaj do roku 1895.
Rímska ríša.
Najstaršia písomná zmienka pochádza z rímskeho obdobia, z druhej polovice druhého storočia nášho letopočtu. Cisár Marcus Aurelius viedol vojenské výpravy na dolné Pohronie a predpokladá sa, že rímske légie prechádzali Dunaj práve v tomto mieste.
Turecký pontónový most.
Po obsadení Ostrihomu Turkami v roku 1543 bol v roku 1585 vybudovaný pontónový most, ktorý takmer 100 rokov zabezpečoval spojenie medzi oboma brehmi Dunaja. Most bol v roku 1663 zničený a následne obnovený. Avšak v roku 1683 bol most definitívne zničený počas bitky pri Parkane.
Lietajúci most.
V roku 1762 bola daná do prevádzky nová mobilná konštrukcia, tzv. lietajúci most. Lietajúci most je plávajúce zariadenie (kompa), ktoré bolo pomocou asi 400 metrov dlhého lana položeného na 7 loďkách v 50 metrových vzdialenostiach. Most bol počas revolúcie v Uhorsku zničený, ale následne aj opravený. 
Most Márie Valérie.
Výstavba.
Určenie polohy mosta.
Poloha mosta Márie Valérie bola vytýčená približne o 120 metrov proti prúdu rieky od osovej čiary pôvodného pontónového mosta. Hlavným dôvodom bolo to, aby sa doprava najkratšou cestou nasmerovala do centra Ostrihomu. Most leží na 1718,5 riečnom kilometri rieky Dunaj.
Geologický prieskum.
Prieskum podložia pre zakladanie mostných pilierov sa vykonal medzi 3.novembrom 1893 a 16.januárom 1894. Početnými vrtmi sa zistila táto charakteristika a mocnosť vrstiev podložia Dunaja: 
Tvar mosta.
Z estetického hľadiska boli aplikované mostné polia s rôznymi dĺžkami. Pôvodný nápad patrí maďarskému architektovi Jánosovi Feketeházymu, ktorý navrhol aj cestný most v Komárne. Na premostenie bolo navrhnutých 5 mostných polí v celkovej dĺžke 496 metrov.
Prvé zničenie mosta.
Po prvej svetovej vojne, 22. júla 1919 bol most vyhodený do vzduchu. Jeho obnova sa začala v roku 1922 a trvala do roku 1927, kedy sa obnovila premávka na moste.
Druhé zničenie mosta.
Most bol opäť zničený v roku 1944 ustupujúcou nemeckou armádou. Odvtedy ostali na dlhé roky Štúrovo a Ostrihom bez mostného spojenia. To sa zmenilo až po 57 rokoch, keď bol v roku 2001 znovu otvorený obnovený most Márie Valérie.
Masters Snooker 2010

2010 PokerStars.com Masters je snookerový turnaj, ktorý sa konal 10.-17. januára 2010 vo Wembley aréne v Londýne, Anglicko. Obhajujúci šampión bol Ronnie O’Sullivan, ktorý vo finále v roku 2009 porazil Marka Selbyho 10-8. Tento rok sa konala odveta a opäť sa vo finále stretli Ronnie O’Sullivan a 
Mark Selby, no tentoraz vyhral Mark 10-9.
Kolo divokých kariet.
Divoké karty dostali Rory McLeod, ktorý vyhral kvalifikáciu a Jimmy White, ktorému bola udelená na základe rozhodnutia vedenia WPBSA. Týto dvaja hrali s 15-tym a 16-tym hráčom v rebríčku.
Agneša Francúzska

Agneša Francúzska alebo Agnesa Francúzska môže byť:
Ivo Josipović

Prof. dr. sc. Ivo Josipović (* 28. august 1957, Záhreb, Chorvátsko) je chorvátsky vysokoškolský pedagóg, právnik, hudobný skladateľ, poslanec a bývalý prezident Chorvátska.
Od 22. decembra 2003 je členom chorvátskeho parlamentu, na pozvanie Ivici Račan sa stal nezávislým členom klubu sociálnej demokracie (SDP) v chorvátskom parlamente. Pôsobil vo výboroch so zameraním na právne témy. V júli 2009 sa stal kandidátom SDP do prezidentských volieb.
V prvom kole prezidentských volieb 27. decembra 2009 získal 32,42% hlasov a postúpil spolu s Milanom Bandićom (14,83%) do druhého kola. V druhom kole volieb 10. januára 2010 získal 60,26% hlasov, a tak sa 18. februára 2010 stal ďalším prezidentom Chorvátska.
Arandas

Arandas môže byť:
Didier Dagueneau

Didier Dagueneau (* 1956 – † 17. september 2008) bol vinohradník a vinár z Loire ktorý sa stal kultovo známy pre jeho vína z Pouilly - Fumé. Zomrel 17. septembra 2008 pri nehode jeho ultraľahkého lietadla v regióne Cognac vo Francúzsku. Zanechal po sebe dvoch potomkov s bývalou manželkou Martine - Benjamin a Charlotte, ktorí pracujú na usadlosti a dvoch s jeho partnerkou Suzan Cremer - Aaron a Léon.
Beer

Beer môže byť:
Bonneville

Bonneville môže byť:
Canso

Canso môže byť:
Crewe

Crewe môže byť:
Eagle

Eagle môže byť:
Endurance

Endurance môže byť:
Bel

Bel môže byť:
Bacolor (kráter)

Bacolor je kráter na Marse, ktorý sa nachádza na súradniciach 33° S a 241,4° Z. Má priemer a je pomenovaný po meste Bacolor na Filipínach.
Bacolor

Bacolor môže byť:
Baltisk (kráter)

Baltisk je kráter na Marse, ktorý sa nachádza na súradniciach 42.7° J a 54.7° Z. Má priemer 52 km a je pomenovaný po meste Baltisk v Rusku.
Baltisk

Baltisk môže byť:
Córdoba CF

Córdoba Club de Fútbol, S.A.D. je španielsky futbalový klub so sídlom v Córdobe, v Andalúzii. Bol založený v roku 1954 a v súčasnosti hrá v tretej najvyššej španielskej futbalovej súťaži, Segunda División B. Domovským stánkom klubu je štadión "Nuevo Arcángel" s kapacitou 18 280 miest.
Tréneri.
Medzi slávnych trénerov klubu patria:
Bernard (kráter)

Bernard je veľký kráter na Marse, ktorý sa nachádza na súradniciach 23.6° S a 154.3° Z. Má priemer 131 km a je pomenovaný po P. Bernardovi, francúzskom vedcovi. Na dne kráteru sa nachádzajú veľké trhliny, ktoré mohli vzniknúť vďaka erózii.
Boeddicker (kráter)

Boeddicker je kráter na Marse, ktorý sa nachádza na súradniciach 15° J a 197.7° Z. Má priemer 109 km a je pomenovaný po nemeckom astronómovi (1853 – 1937) Ottovi Boeddickerovi.
Boeddicker

Boeddicker môže byť:
Vulkán (boh)

Vulkán () je v rímskej mytológii boh ohňa a kováčstva, syn boha Jupitera a bohyne Juno a synovec boha Pluta. Je stotožňovaný so starogréckym bohom Héfaistom.
Vodná nádrž

Vodná nádrž je priestor slúžiaci na akumuláciu (hromadenie) a/alebo zadržovanie (retenciu) vôd či zachytávanie splavenín.
Vodné nádrže môžu byť:
Politická apatia

Politická apatia je ľahostajnosť verejnosti a/alebo jednotlivcov k udalostiam a pohybom na politickej scéne. Harold Lasswell a David Riesman analyzovanli a rozdelili tento pojem do niekoľkých typov. 
Niekedy sú za pocitovo apatických voči politike považovaní ľudia nezúčastnujúci sa na voľbách, ale nejedná sa vždy len to tento prípad. Iný typ politickej apatie naznačuje Martin Niemöller, vo svojom prejave zo 6. januára roku 1946 v ktorom odzneli verše známe pod názvom: "Als die Nazis die Kommunisten holten" (doslova: Keď prišli nacisti po komunistov).
Karaguni (Epirus)

Karaguni (gr. Kαραγκούνηδες Ήπειρου (Karagunides Ipiru) sú románsky hovoriaci obyvatelia gréckeho kraja Epirus, konkrétne žijúci v pohorí Pindos. 
Patria pod skupinu gréckych Arumunov. Ide však o nesprávny termín, nakoľko pôvodne termín označoval iba grécky hovoriacich obyvateľov Tesálie, tesálskych Karagunov, ktorí sú gréckeho pôvodu.